
บทคัดย่อ

โครงงานนี้มีวัตถุประสงค์เพื่อสกัดเส้นใยเซลลูโลสจากหญ้าขจรจบโดยการสกัดด้วย สารละลายโซเดียมไฮดรอกไซด์ในความเข้มข้นที่ต่างกัน คือ 7% 10% และ 15% เพื่อนำไปพัฒนา เป็นเซลลูโลสแอโรเจล และศึกษาประสิทธิภาพในการดูดซับน้ำมันเบนซินและน้ำมันพืชของเซลลูโลส แอโรเจลจากหญ้าขจรจบ พบว่า มีค่าการดูดซับน้ำมันพืชและน้ำมันเบนซินที่แตกต่างกัน โดยแผ่น เซลลูโลสแอโรเจลสามารถดูดซับน้ำมันพืชได้ดีกว่าน้ำมันเบนซิน โดยแบบที่ใช้ ความเข้มข้นตัวทำ ละลายโซเดียมไฮดรอกไซด์ในการสกัดเส้นใยเซลลูโลสร้อยละ 7 สามารถดูดซับน้ำมันทั้งสองประเภท ได้ดีที่สุด ซึ่งดูดซับน้ำมันพืชได้มากถึง 14% ของน้ำมันทั้งหมด และดูดซับน้ำมันเบนซินได้ 12% ของ น้ำมันทั้งหมด รองลงมาคือความเข้มข้นร้อยละ 10 และร้อยละ 15 ตามลำดับ เนื่องจากเซลลูโลสแอ โรเจลเป็นวัสดุที่มีความพรุนสูง ทำให้สามารถดูดซับน้ำมันเข้าไปในโครงสร้างได้ดี และยังเป็น โครงสร้างเส้นใยเซลลูโลสที่ไม่ชอบน้ำ จึงดูดซับน้ำมันได้อย่างมีประสิทธิภาพ โดยเส้นใยนี้สกัดมาจาก หญ้าขจรจบซึ่งเป็นวัชพืชเหลือทิ้งทางการเกษตรที่ให้เซลลูโลสคุณภาพสูง และมีปริมาณเซลลูโลส มากกว่าวัชพืชชนิดอื่นๆ แผ่นเซลลูโลสแอโรเจลนี้สามารถนำไปใช้แก้ปัญหาน้ำมันปนเปื้อนในแหล่งน้ำ ได้ เพื่อลดมลพิษทางน้ำที่เกิดจากปัญหาน้ำมันรั่วไหลลงสู่ทะเลหรือแหล่งน้ำอื่นๆ ซึ่งก่อให้เกิด ผลกระทบต่อสิ่งมีชีวิตและระบบนิเวศทางทะเล

คำสำคัญ : เซลลูโลสแอโรเจล หญ้าขจรจบ ความสามารถในการดูดซับน้ำมัน

